פיגוע הירי בצומת זיף

פיגוע הירי בצומת זיף הוא פיגוע ירי ורצח שאירע ב-26 ביולי 2002 (י"ז באב ה'תשס"ב) בצומת זיף שבדרום הר חברון, במסגרת האינתיפאדה השנייה. בפיגוע נרצחו בני הזוג יוסי וחנה דיקשטיין, בנם בן ה-9 שובאל, והחייל אלעזר ליבוביץ'.

== הרקע לפיגוע ==

=== מקום הפיגוע ===
צומת זיף ממוקם על כביש 365 בדרום הר חברון, ומחבר בין הכביש לעיירה יטא. התל החולש על הצומת מזוהה כמקום היישוב היהודי המקראי זיף. צמוד לצומת נמצא הכפר הפלסטיני זיף. בתל החולש על הצומת ממוקמת עמדת תצפית של חיילי מילואים בצה"ל, ומצוי בה גם כוח כוננות ממונע. עם זאת, הצומת נחשב לנקודת תורפה, מפני שבתי הכפר מצויים במרחק מטרים ספורים ממנו, ומאפשרים מנוסה מהירה ויעילה.

כחודשיים וחצי לאחר הפיגוע, ב-8 באוקטובר 2002, אירע בצומת פיגוע ירי נוסף. בפיגוע זה נרצח עודד וולק, מדריך טיולים תושב מודיעין בן 51, ונפצעו שלושה.<ref></ref> לאחר שהתברר שהמחבלים הסתתרו בין עצי זיתים סמוך לכביש, הוחלט לעקור אותם.<ref></ref> חמישה חודשים קודם לכן בוצע במקום פיגוע ירי נוסף, בו נפצע אזרח ישראלי כבן 16.<ref></ref> שלושת הפיגועים בוצעו בידי אותה חוליה טרור של תושבי יטא, אשר השתייכה לארגון הטרור פת"ח.

לאורך שנים בוצעו במקום פיגועי דקירה,<ref></ref> מטעני חבלה,<ref></ref> אבנים,<ref>[https://twitter.com/Hatzalahlelogvu/status/938781319986843658 ציוץ של הצלה ללא גבולות ברשת טוויטר], 7 בדצמבר 2017.</ref> בקבוקי תבערה<ref>אתר מרכז המידע למודיעין ולטרור על שם אלוף מאיר עמית, [https://www.terrorism-info.org.il/he/20842/ חדשות הטרור והסכסוך הישראלי-פלסטיני (14-8 ביולי 2015)].</ref> ועוד. סמוך למקום נמצא מצפה זי"ו.

== הפיגוע ==
פיגוע הירי בצומת זיף אירע ביום שישי, 26 ביולי 2002 (י"ז באב ה'תשס"ב), סביב השעה 18:00 אחר הצהריים, סמוך לכניסת השבת.

יום קודם לכן, ערכו שלושת חברי החוליה – חליל אבו עראם, טאלב מוסא עיד שחאדה מחאמרה (בן חמולת מח'אמרה), ומחמוד אבו חוסה – פגישה בהרים הסמוכים לכפרם יטא בדרום הר חברון, בה תכננו את הפיגוע. למחרת, ביום שישי, פגש טאלב את בכר חליל שחאדה נג'אר, אשר ביקש להצטרף לפיגוע אולם להקדימו ליום שישי. השנים אספו את מחמוד, הצטיידו בכלי נשק שונים (בהם רובה AK-47), והגיעו אל צומת זיף סביב השעה 18:00. טאלב נותר ברכב על מנת להבטיח מילוט מהיר, בעוד בכר ומחמוד יצאו חמושים אל הכביש והתמקמו במקביל בשני צדדיו.

לאחר כשלוש דקות הבחינו השניים ברכבה של משפחה יהודית, בו נסעו בני הזוג הרב [https://laad.btl.gov.il/Web/He/TerrorVictims/Page/Default.aspx?ID=32861 יעקב יוסף (יוסי) דיקשטיין], ר"מ בישיבה התיכונית נתיב מאיר בירושלים בן 45, אשתו [https://laad.btl.gov.il/Web/He/TerrorVictims/Page/Default.aspx?ID=33515 חנה (חני) דיקשטיין], מורה למחשבים ומתמטיקה בתיכון בת 41, וארבעת ילדיהם איילת-השחר, שלמה, בנייה ושובאל. בני הזוג, הורים לעשרה ותושבי היישוב פסגות בבנימין, נסעו עם חלק מילדיהם אל חברים ביישוב מעון. המחבלים ירו אל עבר הרכב, רצחו את חנה ו[https://laad.btl.gov.il/Web/He/TerrorVictims/Page/Default.aspx?ID=32842 שובאל] בן ה-9, ופצעו את האב יוסי. משנעצר הרכב ויוסף יצא ממנו, התקרב אליו אחד המחבלים וירה בו עד שסיים את המחסנית. שלמה ובניה נפצעו באורח קל.<ref></ref><ref></ref>

סמוך לאחר מכן הגיעה אל המקום מכוניתו של סמ"ר [https://www.izkor.gov.il/שמאי-אלעזר%20ליבוביץ/en_f3a8a45495401349bf554de09e65a690 אלעזר ליבוביץ'], חייל צה"ל בצבא קבע ביחידת עורב של חטיבת הנח"ל, תושב היישוב היהודי בחברון בן 21. שני המחבלים פתחו באש לעבר הרכב וליבוביץ' נפגע מהירי ואיבד שליטה על הרכב. באותה עת התנדב להסיע בני זוג שנישאו באותו שבוע, אל שבת שבע ברכות שנערכה לכבודם בחברון. השניים ישבו בספסל האחורי ולא נפגעו, והגבר נריה בן יצחק תפס את ההגה תוך כדי ירי. במקביל ניסה לסמן למכוניות החולפות שלא להגיע אל הצומת.

אז התקרב למקום מצפון ג'יפ צבאי, והמחבלים נמלטו מן המקום ברכב המילוט.<ref name=":1">ראו: [https://spokmanship.court.gov.il/CONTAINER/אזרחי/ביהמש%20המחוזי%20בירושלים,%20סגן%20הנשיא%20הש'%20משה%20דרורי%20פסד%20נורז'ץ%20ואח'%20נ'%20הרשות%20הפלשתינית%20(המועצה%20הפלשתינית)%20ואח'-%20חלק%20רביעי%20(א'%20235800).pdf ת"א 00–2538 נורז'ץ ליטבק ואח' נ הרשות הפלשטינית ("המועצה הפלסטינית) ואח'], 8 ביולי 2019, פיסקה 3318</ref>

== בעקבות הפיגוע ==
הרוגי הפיגוע הובאו למנוחות ביום ראשון שלאחריו. סמ"ר אלעזר ליבוביץ נטמן בבית העלמין היהודי העתיק בחברון.<ref></ref> במהלך הלווייתו פרצו עימותים בין משתתפי ההלוויה וערבים תושבי חברון.<ref></ref> הלווית בני משפחת דיקשטיין, בהשתתפות אלפים, החלה בישיבת מרכז הרב בירושלים, ונחתמה בבית העלמין ביישובם פסגות.<ref></ref><ref></ref>

לאחר הפיגוע פתח צה"ל במצוד הנרחב אחר הרוצחים שביצעו את הפיגוע. כן הטיל צה"ל עוצר על העיירה הפלסטינית יטא. חברי החוליה קיבלו מסתור ומקלט אצל צלאח תעמרי, חבר המועצה הלאומית הפלסטינית ומבכירי הרשות הפלסטינית.<ref name=":1" />

=== מעצר חברי החוליה והמשפט ===
באוקטובר 2002, כחודשיים לאחר הפיגוע, לכד כוח יחידת דובדבן וגדוד לביא את נאג'י טאלב, אשר היה מעורב מרכזי בתכנון הפיגוע. לאחר שדחפור D-9 החל לפגוע בביתו, נכנע ויצא מביתו בידיים מורמות. קודם לכן נעצרו חברי תנזים נוספים.<ref></ref> חודש לאחר מכן חשף שב"כ את שאר חברי החוליה.<ref></ref> כל חבריה הם פעילי תנזים תושבי הכפא יטא.

ביולי 2004 לכדו לוחמי סיירת אגוז וגדוד לביא את מחמוד אבו חוסה, אחד משני חברי החוליה שביצעו את הרצח, בביתו. הוא פתח באש, אולם לאחר מכן הסגיר את עצמו.<ref></ref> בדצמבר אותה שנה גזר בית המשפט על בכר חליל שחאדה נג'אר, השני מבין חברי החוליה שביצעו את הרצח, שישה מאסרי עולם.<ref></ref> טאלב מחאמרה, נהג הרכב ומראשי החוליה, נידון לשבעה מאסרי עולם. הוא דודם של חאלד ומוחמד מחאמרה, שני המחבלים בני חמולת מח'אמרה שביצעו את פיגוע הירי במתחם שרונה.

בספטמבר 2003, במסגרת הריסת בתי מחבלים, הרס צה"ל את ביתו של טאלב מחאמרה,<ref></ref> בינואר 2004 נהרס ביתו של בכר חליל שחאדה נג'אר,<ref></ref> ובאוגוסט 2011 נהרס ביתו של חליל אבו עראם, ראש החוליה.<ref></ref>

ביוני 2018 הופצה ברשתות החברתיות הפלסטיניות תמונתו של חליל אבו עראם, ראש החוליה, מכין עוגיות בכלא נפחא. בעקבות שליחתו לצינוק פרצו מהומות בבית הכלא.<ref></ref>

=== שחרור בעסקת שליט ===
מחמוד אבו חוסה, אחד מחברי החוליה שביצעו את הפיגוע, שוחרר בעסקת שליט.<ref></ref>

=== אחריות הרשות הפלסטינית לפיגוע ===
בשנת 2019 קבע שופט בית המשפט המחוזי בירושלים משה דרורי, כי מכיוון שהפיגוע בוצע בידי חברי חוליית תנזים של ארגון הטרור פת"ח, הפועל תחת חסותו של ארגון הטרור אש"ף, הרשות הפלסטינית – אשר אש"ף פועל תחת סמכותה ואחריותה – אחראית גם לפיגוע. אשר על כן, פסק בית המשפט המחוזי כי הרשות הפלסטינית תשלם פיצויים כספיים גדולים לבני משפחות דיקשטיין וליבוביץ'.

== התגובות לפיגוע ==
=== תגובות בין-לאומיות ===
מזכ"ל האו"ם קופי אנאן גינה את הפיגוע, ובכללו "כל התקפה על אזרחים".<ref name=":0"></ref>

=== תגובות ברשות הפלסטינית ===
שר העבודה בממשלת הרשות הפלסטינית, ד"ר רסאן אל-חטיב, הגיב כי הפיגוע היה "בלתי נמנע", זאת בעקבות חיסול רב המחבלים סלאח שחאדה, ראש הזרוע הצבאית של ארגון הטרור חמאס בעזה, ארבעה ימים קודם לכן בסיכול ממוקד. לדבריו, "אלימות גוררת אחריה רק אלימות נוספת".<ref name=":0" />

לאחר הפיגוע נטלה הזרוע הצבאית של הפתח, גדודי חללי אל-אקצא, אחריות על הרצח. דובר מטעם התנועה אמר כי חוליית "השהיד עאטף עביאת", מחבל תושב בית לחם האחראי לרציחתם של חמישה ישראלים, שחוסל כשנה קודם לכן, היא זו שאחראית לביצוע הפיגוע.

בשנת 2014 נפתחו אירועי יום הפת"ח הרשמי בעיירה יטא, בהדלקת לפיד בידי אביו של בכר חליל שחאדה נג'אר.

=== הנצחה ===
במקום הפיגוע הוצב גלעד, המציין את ארבעת הנרצחים במקום.<ref>[http://www.ezy.co.il/memoSite.asp?memorial_id=297 מקום הפיגוע], באתר ארץ זוכרת יושביה; [https://amudanan.co.il/w/P645813 אנדרטה לזכר בני משפחת דיקשטיין ואלעזר ליבוביץ], באתר עמוד ענן.</ref> לאחר הפיגוע הוקם כתגובה בסמוך לו מצפה זי"ו.

על שמו של אלעזר שמאי ליבוביץ' הוקמה ברמת גן ישיבת א"ש קודש.

לאחר הפיגוע הוקם המאחז יחי"ש ציון בדרום בנימין על שם המשפחה ובו התגוררה משפחה אחת במשך תקופה עד שפונתה. בשנת ה'תשפ"ב במסגרת מבצע 'מקימים יישובים חדשים' של תנועת נחלה עלה גרעין משפחות מהאזור להתיישב בקרקע. למחרת העלייה גרעין המשפחות פונה, ומאז נמצאים במקום בני נוער ומשפחה אחת. המאחז נהרס והוקם מחדש מספר פעמים מאז העלייה לקרקע.

ביישוב פסגות, שבו התגוררה משפחת דיקשטיין, הוקם "גן שי"ח" (שובאל, יוסף, חנה) לזכר בני המשפחה שנרצחו.

== קישורים חיצוניים ==
* 

== הערות שוליים ==

קטגוריה:הסכסוך הישראלי-פלסטיני בחברון
קטגוריה:פיגועי טרור בישראל ב-2002
צומת זיף
צומת זיף
קטגוריה:רצח ילדים באינתיפאדה השנייה
קטגוריה:פיגועים שבהם נרצחו בני משפחה